
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2601 

30 Σεπτεμβρίου 2014 


ΑΠΟΦΑΣΕΙ Σ 

Αριθμ. ΠΟΑ. 1214 

Ειδικό καθεστώς καταβολής ΦΠΑ κατά τον χρόνο της 
είσπραξης σύμφωνα με το άρθρο 39.β του Κώδικα ΦΠΑ. 

Η ΓΕΝΙΚΗ ΓΡΑΜΜΑΤΕΑΣ 

ΔΗΜΟΣΙΩΝ ΕΣΟΔΩΝ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 39.β του Κώδικα ΦΠΑ 
(Ν. 2859/2000 ΦΕΚ 248 Α'), όπως προστέθηκε με το 
άρθρο 185 του Ν. 4261/2014 (ΦΕΚ 107 Α'). 

2. Τις διατάξεις της απόφασης του Γενικού Γραμματέα 
Δημοσίων Εσόδων ΠΟΑ 1022/2014 (ΦΕΚ 179 Β'), όπως 
ισχύει. 

3. Τις διατάξεις της υποπαραγράφου Ε2 της παρ. Ε 
του πρώτου άρθρου του Ν. 4093/2012 περί σύστασης 
θέσης Γ ενικού Γ ραμματέα Δημοσίων Εσόδων (ΦΕΚ Α' 
222) όπως ισχύει. 

4. Την υπ’ αριθμ. 20/25.6.2014 (Υ.Ο.Δ.Δ. 360) πράξη 
Υπουργικού Συμβουλίου «Επιλογή και Διορισμός Γ ενικού 
Γραμματέα της Γενικής Γραμματείας Δημοσίων Εσόδων 
του Υπουργείου Οικονομικών». 

5. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Καθορίζονται οι προϋποθέσεις καθώς και τα λοιπά 
θέματα εφαρμογής του προαιρετικού καθεστώτος κατα¬ 
βολής ΦΠΑ κατά το χρόνο είσπραξης της αντιπαροχής. 

Άρθρο 1 

Όριο κύκλου εργασιών για την επιλογή ένταξης 
στο ειδικό καθεστώς 

1. Για την εφαρμογή της παραγράφου 1 του άρθρου 
39.β, δικαίωμα επιλογής ένταξης στο ειδικό καθεστώς 
έχουν οι υποκείμενοι στο φόρο, των οποίων ο ετήσιος 
κύκλος εργασιών κατά την προηγούμενη διαχειριστι¬ 
κή περίοδο δεν υπερβαίνει τις πεντακόσιες χιλιάδες 
(500.000) ευρώ, με την προϋπόθεση ότι και κατά την 
τρέχουσα διαχειριστική περίοδο μέχρι την άσκηση της 
επιλογής δεν έχουν υπερβεί το ανωτέρω όριο. 

Για τους υποκείμενους των οποίων η προηγούμενη 
διαχειριστική περίοδος είναι μικρότερη των δώδεκα 
(12) μηνών, ο ετήσιος κύκλος εργασιών υπολογίζεται με 
αναγωγή του πραγματοποιηθέντος κύκλου εργασιών σε 
δωδεκάμηνη περίοδο. 


2. Γ ια υποκείμενους στο φόρο που κάνουν έναρξη 
εντός της διαχειριστικής περιόδου, λαμβάνεται υπόψη ο 
εκτιμώμενος κύκλος εργασιών που θα επιτευχθεί εντός 
της περιόδου αυτής. 

Άρθρο 2 

Τρόπος ένταξης στο ειδικό καθεστώς 

1. Για την ένταξη στο ειδικό καθεστώς απαιτείται η 
υποβολή δήλωσης, σύμφωνα με το υπόδειγμα που πε¬ 
ριλαμβάνεται στο Παράρτημα Ι.Α της παρούσας. 

2. Η ανωτέρω δήλωση υποβάλλεται ηλεκτρονικά μέσω 
του συστήματος ΤΑΧΙ3ΝΕΤ σε ειδική για τον σκοπό 
αυτό εφαρμογή, πριν από τη φορολογική περίοδο, από 
την έναρξη της οποίας ζητείται η ένταξη στο ειδικό 
καθεστώς. 

3. Ειδικά για την πρώτη εφαρμογή του ειδικού καθε¬ 
στώτος, η δήλωση ένταξης στο καθεστώς γίνεται δεκτή 
έως 20.10.2014 και η ένταξη ισχύει από 1.10.2014. Στην 
περίπτωση αυτή ο υποκείμενος στο φόρο, που έχει ήδη 
εκδώσει φορολογικά στοιχεία χωρίς την ένδειξη που 
αναφέρεται στην περίπτωση β) της παραγράφου 1 του 
άρθρου 3 υποχρεούται να ενημερώσει τους πελάτες 
του ότι έχει ενταχθεί στο ειδικό καθεστώς από 1.10.2014. 

Άρθρο 3 

Υποχρεώσεις ειδικού καθεστώτος 

1. Οι υποκείμενοι που επιλέγουν να ενταχθούν στο 
ειδικό καθεστώς υποχρεούνταί: 

α) Να τηρούν αρχείο εισπράξεων/πληρωμών, στο 
οποίο θα καταχωρούνται όλες οι εισπράξεις που πραγ¬ 
ματοποιούν από τους πελάτες τους, για συναλλαγές 
που εμπίπτουν στο ειδικό καθεστώς, καθώς και όλες 
οι πληρωμές που αυτοί πραγματοποιούν προς τους 
προμηθευτές τους. Το εν λόγω αρχείο τηρείται με κάθε 
πρόσφορο τρόπο, με την προϋπόθεση ότι οι εν λόγω 
εισπράξεις και πληρωμές αποδεικνύονται δεόντως. 

β) Να αναγράφουν στα φορολογικά στοιχεία που εκδί¬ 
δουν την ένδειξη «Ειδικό καθεστώς καταβολής του φό¬ 
ρου κατά το χρόνο είσπραξης της αντιπαροχής - άρθρο 
226.7.α. Οδηγίας 2006/112/ΕΚ - άρθρο 39.β Κώδικα ΦΠΑ». 

γ) Να ενημερώνουν τη φορολογική διοίκηση για τις 
εισπράξεις/πληρωμές που πραγματοποίησαν, με την 
υποβολή των καταστάσεων φορολογικών στοιχείων του 

άρθρου 14 παράγραφοι 3 και 4 Ν. 4174/2013, σύμφωνα με 
την απόφαση του Γραμματέα Δημοσίων Εσόδων ΠΟΑ 
1022/2014 και τα οριζόμενα στο άρθρο 7 της παρούσας. 

2. Οι υποκείμενοι στο φόρο που δεν εντάσσονται στο 
ειδικό καθεστώς, στην περίπτωση που είναι λήπτες 
φορολογητέων πράξεων από υποκείμενους στο φόρο 
που εντάσσονται στο ειδικό καθεστώς, υποχρεούνται 
στην τήρηση αρχείου πληρωμών και την ενημέρωση 
της φορολογικής διοίκησης, για τις εν λόγω πράξεις, 
σύμφωνα με τα οριζόμενα στις περιπτώσεις α) και 
γ) της παραγράφου 1. 

Αρθρο 4 

Απαιτητό του φόρου και έκπτωση του φόρου εισροών 
για συναλλαγές που διενεργούνται στα πλαίσια 
του ειδικού καθεστώτος 

1. Για τις πράξεις που πραγματοποιούνται από υπο¬ 
κείμενους ενταγμένους στο ειδικό καθεστώς ο φόρος 
καθίσταται απαιτητός τον χρόνο, κατά τον οποίο ει- 
σπράττεται η αντιπαροχή. Για την εφαρμογή του καθε¬ 
στώτος ως είσπραξη νοούνται όλοι οι τρόποι πληρωμής 
(μετρητά, επιταγές, ταχυδρομικές επιταγές, εμβάσματα, 
πιστωτικές κάρτες, συμψηφισμός ή εκχώρηση απαιτήσεων, 
πληρωμές σε είδος, πάγιες εντολές, κ.λπ.), με την προϋπό¬ 
θεση ότι αποδεικνύεται επαρκώς η πραγματοποίησή τους. 

2. Στην περίπτωση είσπραξης προκαταβολής πριν 
την πραγματοποίηση φορολογητέας συναλλαγής ο 
φόρος καθίσταται απαιτητός τον χρόνο κατά τον 
οποίο εισπράττεται η προκαταβολή. Κατά τον ίδιο 
χρόνο υπάρχει υποχρέωση έκδοσης του ειδικού στοι¬ 
χείου προκαταβολής που προβλέπεται στο άρθρο 6 
της παρούσας. 

3. Στην περίπτωση εξόφλησης με επιταγή ο φόρος 
καθίσταται απαιτητός τον χρόνο κατά τον οποίο λαμ- 
βάνεται η επιταγή. Σε περίπτωση μη είσπραξης της 
επιταγής, η φορολογητέα αξία μειώνεται κατά το χρόνο 
που σφραγίστηκε η επιταγή. 

4. Κατά τον ίδιο ως άνω χρόνο υφίσταται και το δικαί¬ 
ωμα έκπτωσης για συναλλαγές που εμπίπτουν στο ειδι¬ 
κό καθεστώς, τόσο για τον υποκείμενο που εντάσσεται 
στο ειδικό καθεστώς για τις συναλλαγές που λαμβάνει 
από άλλους υποκείμενους στο φόρο, όσο και για τον 
υποκείμενο που δεν εντάσσεται στο ειδικό καθεστώς 
για τις συναλλαγές που λαμβάνει από υποκείμενους στο 
φόρο που εντάσσονται στο ειδικό καθεστώς. 

5. Ως χρόνος πραγματοποίησης της είσπραξης ή 
πληρωμής, θεωρείται η ημερομηνία που φέρει το πα¬ 
ραστατικό είσπραξης ή πληρωμής ή σε περίπτωση μη 
ύπαρξης παραστατικού, η ημερομηνία πίστωσης της 
είσπραξης ή πληρωμής στα βιβλία των συμβαλλομένων, 
η οποία πρέπει να είναι ταυτόσημη και για τους δύο 
συμβαλλόμενους. 

6. Στην περίπτωση που από τα στοιχεία της είσπρα¬ 
ξης/πληρωμής δεν πιστοποιούνται με σαφήνεια τα φο¬ 
ρολογικά στοιχεία που αφορά, θεωρείται ότι εξοφλού¬ 
νται τα αρχαιότερα ανεξόφλητα φορολογικά στοιχεία. 

7. Σε περίπτωση μερικής εξόφλησης φορολογικών 
στοιχείων, τα οποία περιλαμβάνουν περισσότερους 
από έναν συντελεστές ΦΠΑ, το ποσό της πληρωμής 
εξοφλεί κατά προτεραιότητα το μέρος του τιμολογίου 
που αφορά στην αξία και στον φόρο του μεγαλύτερου 
συντελεστή. 


Αρθρο 5 

Έξοδος από το ειδικό καθεστώς 

1. Η έξοδος από το ειδικό καθεστώς πραγματοποιείται 
στις εξής περιπτώσεις: 

α) Ο υποκείμενος στο φόρο επιλέγει την έξοδό του 
από το ειδικό καθεστώς, με υποβολή δήλωσης, σύμφωνα 
με το υπόδειγμα που περιλαμβάνεται στο Παράρτημα Ι.Β 
της παρούσας. Η δήλωση αυτή υποβάλλεται ηλεκτρονι¬ 
κά μέσω του συστήματος ΤΑΧΙ3ΝΕΤ σε ειδική για τον 
σκοπό αυτό εφαρμογή, πριν από τη διαχειριστική περίο¬ 
δο από την έναρξη της οποίας ζητείται η έξοδος από το 
ειδικό καθεστώς, με την προϋπόθεση ότι η επιχείρηση 
έχει παραμείνει στο ειδικό καθεστώς τουλάχιστον για 
μία ολόκληρη διαχειριστική περίοδο. 

β) Εφόσον σε μια διαχειριστική περίοδο πραγματοποι¬ 
ηθεί υπέρβαση του προβλεπόμενου ορίου των πεντα- 
κοσίων χιλιάδων (500.000) ευρώ. Στην περίπτωση αυτή 
η ένταξη στο κανονικό καθεστώς είναι υποχρεωτική 
από την έναρξη της επόμενης διαχειριστικής περιόδου. 
Ο υποκείμενος στο φόρο υποχρεούται να υποβάλλει 
ηλεκτρονικά στην ειδική εφαρμογή του ΤΑΧΙ5ΝΕΤ, τη 
δήλωση που περιλαμβάνεται στο Παράρτημα Ι.Β της πα¬ 
ρούσας, μέχρι τη λήξη της διαχειριστικής περιόδου, κατά 
την οποία πραγματοποιείται η υπέρβαση του ορίου. 

γ) Εφόσον η Φορολογική Διοίκηση διαπιστώσει ότι 
ο ενταγμένος στο ειδικό καθεστώς υποκείμενος δεν 
εκπληρώνει τις υποχρεώσεις που απορρέουν από την 
ένταξή του στο καθεστώς αυτό, ή έχει υποπέσει σε 
παραβάσεις που αναφέρονται στο πρώτο εδάφιο της 
παραγράφου 9 του άρθρου 39.β του Κώδικα ΦΠΑ. Στην 
περίπτωση αυτή η ένταξη στο κανονικό καθεστώς 
ισχύει από τη φορολογική περίοδο που ακολουθεί την 
αποστολή στον υποκείμενο σχετικής ενημέρωσης από 
τη φορολογική διοίκηση, με την οποία αιτιολογείται η 
υποχρέωση ένταξης στο κανονικό καθεστώς. 

2. Σε όλες τις παραπάνω περιπτώσεις οι υποκείμενοι 
που απεντάσσονται από το ειδικό καθεστώς, υποχρε- 
ούνται, με την δήλωση ΦΠΑ της τελευταίας πριν την 
έξοδό τους από το ειδικό καθεστώς φορολογικής περι¬ 
όδου, να καταβάλλουν τον φόρο για όλα τα ανεξόφλητα 
φορολογικά στοιχεία. Με την ίδια δήλωση ασκείται και 
το δικαίωμα έκπτωσης του φόρου εισροών που αφορά 
ανεξόφλητα φορολογικά στοιχεία που έχουν ληφθεί 
από προμηθευτές, οι οποίοι δεν είναι ενταγμένοι στο 
ειδικό καθεστώς. Κατά τον ίδιο χρόνο ασκείται το δικαί¬ 
ωμα έκπτωσης των υποκειμένων πελατών των ανωτέρω 
προσώπων για ανεξόφλητα φορολογικά στοιχεία που 
έχουν λάβει από τα πρόσωπα αυτά. 

Αρθρο 6 

Ειδικό στοιχείο προκαταβολής στα πλαίσια 
του ειδικού καθεστώτος 

1. Στις περιπτώσεις είσπραξης προκαταβολής στα 
πλαίσια συναλλαγών του ειδικού καθεστώτος, εκδίδε- 
ται ειδικό στοιχείο προκαταβολής. Το ειδικό στοιχείο 
επέχει θέση τιμολογίου και αποτελεί το αποδεικτικό 
έγγραφο πραγματοποίησης της πληρωμής πριν την 
πραγματοποίηση της συναλλαγής. 

2. Το ειδικό στοιχείο που φέρει τον τίτλο "Ειδικό στοι¬ 
χείο προκαταβολής για σκοπούς του ειδικού καθεστώ¬ 
τος ΦΠΑ του άρθρ. 39β εκδίδεται κατά το χρόνο είσπρα¬ 
ξης της προκαταβολής. Το ίδιο στοιχείο, με αρνητικό 
πρόσημο, εκδίδεται και στην περίπτωση επιστροφής 
της προκαταβολής ή μέρους αυτής. 

3. Στο οριστικό φορολογικό στοιχείο, που εκδίδεται 
σύμφωνα με τις ισχύουσες διατάξεις, αναγράφεται η 
συνολική αξία της συναλλαγής και επιπρόσθετη ανάλυ¬ 
ση όσον αφορά την αξία του ειδικού στοιχείου καθώς 
και την τυχόν διαφορά που προκύπτει. Στην περίπτωση 
αυτή, επί του ποσού της διαφοράς και μόνο γεννάται 
υποχρέωση απόδοσης φόρου καθώς και αντίστοιχο δι¬ 
καίωμα έκπτωσης, κατά το χρόνο εξόφλησης. 

4. Το ποσό της προκαταβολής θα καταχωρείται τόσο 
στο αρχείο πληρωμών όσο και στις καταστάσεις φο¬ 
ρολογικών στοιχείων σύμφωνα με την ΑΓΓΔΕ ΠΟΑ 
1022/2014. 

Αρθρο 7 

Ενημέρωση Φορολογικής Διοίκησης με στοιχεία 
εισπράξεων/πληρωμών στα πλαίσια 
του ειδικού καθεστώτος 

1. Οι υποκείμενοι που εντάσσονται στο ειδικό καθε¬ 
στώς, καθώς και οι μη ενταγμένοι στο ειδικό καθεστώς 
υποκείμενοι πελάτες των προσώπων αυτών, υποχρεού- 
νται κατά την υποβολή των καταστάσεων φορολογικών 
στοιχείων σύμφωνα με την απόφαση Γενικού Γραμματέα 
Δημοσίων Εσόδων ΠΟΑ 1022/2014, να καταχωρούν επι¬ 
πλέον και τα εξής στοιχεία: 

α) Οι υποκείμενοι που εντάσσονται στο ειδικό καθε¬ 
στώς: 

ί. Στις καταστάσεις πελατών, τις συνολικές εισπράξεις 
που έλαβαν, ανά ΑΦΜ πελάτη, με διάκριση της καθαρής 
φορολογητέας αξίας και του αναλογούντος ΦΠΑ. 

π. Στις καταστάσεις προμηθευτών, τις συνολικές πλη¬ 
ρωμές που πραγματοποίησαν, ανά ΑΦΜ προμηθευτή, 
με διάκριση της καθαρής φορολογητέας αξίας και του 
αναλογούντος ΦΠΑ. 

β) Οι υποκείμενοι που δεν είναι ενταγμένοι στο ειδικό 
καθεστώς αλλά είναι λήπτες φορολογητέων πράξεων 
από ενταγμένους στο ειδικό καθεστώς προμηθευτές, 
στις καταστάσεις προμηθευτών, ανά ΑΦΜ προμηθευτή, 
τις συνολικές πληρωμές προς τους εν λόγω προμηθευ¬ 
τές, με διάκριση της καθαρής φορολογητέας αξίας και 
του αναλογούντος ΦΠΑ. 

Άρθρο 8 

Ενέργειες φορολογικής διοίκησης 
Η Φορολογική Διοίκηση: 

α) Στην περίπτωση δήλωσης ένταξης στο ειδικό κα¬ 
θεστώς, διαπιστώνει εάν πληρούνται οι προϋποθέσεις 
που τίθενται από το νόμο και ενημερώνει ηλεκτρονικά 
άμεσα τον φορολογούμενο για την αποδοχή της δή¬ 
λωσης ένταξης. Σε περίπτωση που διαπιστώνει ότι δεν 
πληρούνται οι προϋποθέσεις, ενημερώνει ηλεκτρονικά 
άμεσα τον φορολογούμενο για την απόρριψη του αι¬ 
τήματος ένταξης, αιτιολογώντας την απόφαση αυτή. 

β) Στην περίπτωση οικειοθελούς εξόδου από το ειδικό 
καθεστώς, διαπιστώνει ότι πληρούνται οι προϋποθέσεις 
που τίθενται για το σκοπό αυτό από το άρθρο 39.β και 
σε αντίθετη περίπτωση ενημερώνει άμεσα τον υποκεί¬ 
μενο ότι το αίτημά του δεν γίνεται αποδεκτό. 

γ) Διαπιστώνει την υπέρβαση του ορίου κύκλου εργα¬ 
σιών που προβλέπεται στο άρθρο 1, και απεντάσσει τον 
υποκείμενο στο φόρο από το ειδικό καθεστώς, ακόμη 
και στην περίπτωση που δεν έχει υποβληθεί η δήλωση 
του προβλέπεται στο άρθρο 5.1.β) ενημερώνοντας άμεσα 
τον υποκείμενο στο φόρο. 


Εάν η διαπίστωση γίνει εντός της διαχειριστικής πε¬ 
ριόδου στην οποία πραγματοποιήθηκε η υπέρβαση η 
ένταξη στο κανονικό καθεστώς ισχύει από την επόμενη 
διαχειριστική περίοδο. Εάν όμως η διαπίστωση από την 
Φορολογική Διοίκηση γίνει την επόμενη διαχειριστική 
περίοδο από αυτή εντός της οποίας ξεπεράστηκε το 
όριο, η ένταξη στο κανονικό καθεστώς ισχύει από τη φο¬ 
ρολογική περίοδο που έπεται της ανωτέρω ενημέρωσης. 

δ) Σε περίπτωση διαπίστωσης μη πλήρωσης των προ¬ 
ϋποθέσεων παραμονής στο ειδικό καθεστώς, σύμφωνα 
με την παράγραφο 9 του άρθρου 39.β απεντάσσει τον 
υποκείμενο στο φόρο από το ειδικό καθεστώς, ενημε¬ 
ρώνοντας άμεσα τον υποκείμενο στο φόρο. Στην πε¬ 
ρίπτωση αυτή η ένταξη στο κανονικό καθεστώς ισχύει 
από τη φορολογική περίοδο που έπεται της ανωτέρω 
ενημέρωσης. 

ε) Διαθέτει εφαρμογή μέσω του συστήματος ΤΑΧΙ3ΝΕΤ 
στην οποία οι ενδιαφερόμενοι πιθανοί συναλλασσόμενοι 
θα μπορούν να επιβεβαιώσουν ότι συγκεκριμένο ΑΦΜ 
είναι ενταγμένο στο ειδικό καθεστώς. 

ΠΑΡΑΡΤΗΜΑ I 

Α. ΔΗΛΩΣΗ ΕΝΤΑΞΗΣ ΣΤΟ ΕΙΔΙΚΟ ΚΑΘΕΣΤΩΣ ΤΟΥ 
ΑΡΘΡΟΥ 39.β του Κώδικα ΦΠΑ 

Με την παρούσα δηλώνω υπεύθυνα ότι πληρώ τις 
προϋποθέσεις και επιθυμώ την ένταξή μου στο ειδικό 
καθεστώς καταβολής του φόρου κατά την είσπραξη, 
σύμφωνα με το άρθρο 39.β του Κώδικα ΦΠΑ. 

1. Ονοματεπώνυμο/Επωνυμία: 

2. ΑΦΜ: 

3. Ημερομηνία Έναρξης Εργασιών: 

4. Ημερομηνία Δήλωσης: 

5. Ημερομηνία ένταξης στο ειδικό καθεστώς: 

6. Ετήσιος κύκλος προηγούμενης διαχ/κής περιόδου 
(σε ευρώ): 

7. Κύκλος εργασιών τρέχουσας διαχ/κής περιόδου 
μέχρι την ημερομηνία ένταξης (σε ευρώ): 

8. Εκτιμώμενος κύκλος εργασιών τρέχουσας διαχ/κής 
περιόδου (συμπληρώνεται μόνο από νέες επιχειρήσεις): 

Β. ΔΗΛΩΣΗ ΕΞΟΔΟΥ ΑΠΟ ΤΟ ΕΙΔΙΚΟ ΚΑΘΕΣΤΩΣ ΤΟΥ 
ΑΡΘΡΟΥ 39.β του Κώδικα ΦΠΑ 

Με την παρούσα δηλώνω ότι (επιλέξτε με (X) [α] ή [β] 
κατωτέρω): 

α) επιθυμώ την έξοδό μου από το ειδικό καθεστώς 
καταβολής του φόρου κατά την είσπραξη, σύμφωνα με 
το άρθρο 39.β του Κώδικα ΦΠΑ 

β) δεν πληρώ τις προϋποθέσεις παραμονής στο ειδικό 
καθεστώς, λόγω υπέρβασης του προβλεπόμενου ορίου 
ακαθαρίστων εσόδων. 

1. Ονοματεπώνυμο/Επωνυμία: 

2. ΑΦΜ: 

3. Ημερομηνία ένταξης στο ειδικό καθεστώς: 

4. Ημερομηνία Δήλωσης απένταξης: 

5. Ημερομηνία εξόδου από το καθεστώς: 

Αρθρο 9 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 2014 

Η Γ ενική Γ ραμματέας Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωιί ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

56 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσι'ες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί.9 1 ·) 


Ηλεκτρονική Διεύθυνση: ήίίρ://νννννν.β1.9Γ - θ-πιαϊΙ: ννοόπΐ3δ1βΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 











































































